पाएं अपने शहर की ताज़ा ख़बरें और फ्री ई-पेपरडाउनलोड करें
फोरलेन हाईवे के निर्माण के साथ सड़क किनारे बरसाती पानी की निकासी को लेकर बनाया गया नाला परेशानी का सबब बना हुआ है। यह नाला कूड़ा-कर्कट से बंद है। ऐसा नहीं है कि ये नाला कुछ दिनों से बंद है बल्कि जब से इसका निर्माण किया गया जब से ही इनसे बारिश के पानी की निकासी नहीं हुई। जो दुकानदार है उनको नाला बंद होने से परेशानी हो रही है।
इसमें भरा गंदे पानी से आने वाली बदबू से जहां परेशानी बढ़ रही है तो मच्छर भी गंदे पानी में पनप रहे हैं। नरेंद्र, जगरूप, राममेहर, सुनील ने कहा कि फोरलेन हाइवे जब बना था बारिश के पानी की निकासी को लेकर सड़क किनारे जो नाला बना है उसमें कूृड़ा-कर्कट होने से बंद है।
इससे जो पानी भर जाता है उसकी निकासी न होने से आने वाली बदबू, मच्छरों ने लोगों का जीना दुर्भर कर दिया है। यहां दुकानों के पीछे कई दुकानदारों के मकान भी है। ऐसा नहीं है कि ये समस्या कोई नई है बल्कि जब से नाला सड़क के दोनों तरफ बना है तब से ये परेशानी है।एसडीएम डॉ. प्रीतपाल सिंह ने बताया कि हाईवे प्रशासन से इसको लेकर बात करेंगे। नाला जो बना है वो क्यों बंद है इस बारे में बात कर इस समस्या को दूर करवाया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn